Bent

"De lyssky er glade."

- Bent der forklarer situationen i landet

Bent (534 - 589) var en venlig bartender der ejede kroen Den Skarpe Daggert i Menneskens Rige. Han var en af Constantines forretningsmæssige forbindelser, og hjalp både ham og Orrotius da de besøgte byen. Bent blev tragisk myrdet da han hjalp Constantine og Orrotius med at flygte fra byen.

Baggrund
Bent var søn af en kok ved navn Christian den 2. Hans farfar var ligeledes kok og hed også Christian.Ulig sine forfædre nøjedes Bent dog ikke med at være kok. I stedet lavede han sit eget værtshus i Menneskenes Rige, hvor man både kunne få mad og alkohol.

Bents kro Den Skarpe Daggert blev et typisk tilholdssted for småkriminelle, og på den måde lærte han Constantine at kende, som var smugler. Bent arbejdede sandsynligvis ofte sammen med smuglere, da han fik installeret en hemmelig gang ind og ud af byen i sin bar. Grundet sin omgang med lettere lyssky typer, fik han også en stor viden om hvad der foregik rundt om i byen.

Sammen med en ukendt kvinde fik Bent på et tidspunkt en søn, som han navngav Christan den 3. efter sin far og sin farfar. Christian blev med tiden også kok.

Samtale med Eventyrerne
"Constantine, længe siden! Og hvor er du blevet voksen at se på! Den skæl er ikke blød længere!" Da Contantine og Orrotius kommer til Menneskenes Rige besøger de straks den Skarpe Daggert, for at få de nyeste nyheder, og måske finde en måde at tjene nogle penge. Da Bent havde et godt forhold til Constantine fortalt han gladeligt den største nyhed. Kongen var forsvunden! Og som et resultat var de lyssky glade. Det inspirerede Orrotius til at opsøge Dronningen, for at hjælpe med at finde kongen.

Død
Efter at Constantine og Orrotius var blevet beskyldt for at have myrdet Dronningen, flygtede de til Den Skarpe Daggert med De Kongelige Vagter i hælene. De forklarede Bent om deres situation, og da Bent kendte Constantine troede han på hans uskyld. Han viste dem derfor en hemmelig lem han havde skjult i barens gulv. Den førte uden af byen gennem en række tunneller og en Obsidian Hule. Så snart at heltene sprang derned brød vagterne dog kroens dør ind, og stormede mod Bent. I kaosset blev Bent angrebet af Konrad Crowe, som spiddede ham gennem ryggen med et spyd. Bent døde på stedet.